《巧石歌》
明代·张弼

麻姑夜谒西王母，沈醉归来鸾髻亸。道人飞剑蹑罡风，斫得髻稍云一朵。

婀娜玲珑似掌高，玉山春晴烟雾消。置我笔山砚池侧，小斋清绝无虚嚣。

从知此石还胜髻，世间高髻多为妖。呜呼汉宫唐殿兰膏馥，玉环飞燕终遗毒。

不如对此书快读，起来普作天下苍生福。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。